На основу члана 41. Закона о професионалној рехабилитацији и запошљавању особа са инвалидитетом („Службени гласник РС”, бр. 36/09 и 32/13) и Одлуке о расписивању Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2020. години број 150-00-125/2020-15 од 04.12.2020. године

****

**Република Србија**

**МИНИСТАРСТВО ЗА РАД, ЗАПОШЉАВАЊЕ, БОРАЧКА И**

**СОЦИЈАЛНА ПИТАЊА**

**расписује**

**ЈАВНИ ПОЗИВ**

**за доделу средстава за побољшање услова рада у предузећима за**

**професионалну рехабилитацију и запошљавање особа са инвалидитетом**

**у 2020. години**

1. **ПРЕДМЕТ ОГЛАШАВАЊА**

Предузећима за професионалну рехабилитацију и запошљавање особа са инвалидитетом се, у складу са чланом 41. Закона о професионалној рехабилитацији и запошљавању особа са инвалидитетом, додељују средства по јавном позиву за подршку развоју конкурентности рефундацијом трошкова плаћеног репроматеријала у периоду од 01. јануара 2020. године до 30. јуна 2020. године непосредно повезаних са делатношћу предузећа, а сагласно одобрењу за спровођење мера и активности професионалне рехабилитације.

Средства по овом јавном позиву обезбеђена су у укупном износу од 40.000.000,00 динара и у складу са Уредбом о правилима за доделу државне помоћи („Службени гласник РСˮ, бр. 13/10, 100/11, 91/12, 37/13, 97/13 и 119/14) представљају de minimis државну помоћ.

1. **ПОДНОШЕЊЕ ПРИЈАВЕ И ПОТРЕБНА ДОКУМЕНТАЦИЈА**

За доделу средстава по овом јавном позиву предузећа за професионалну рехабилитацију и запошљавање особа са инвалидитетом подносе пријаву на прописаном обрасцу који је саставни део јавног позива и може се преузети на сајту www.minrzs.gov.rs.

Уз пријаву се доставља и следећа документација:

1. Табеларни преглед реализованих набавки репроматеријала у посматраном периоду, по месецима;
2. Фактуре за плаћен репроматеријал у периоду од 01. јануара 2020. године до 30. јуна 2020. године;
3. Извод из банке као доказ да су достављене фактуре плаћене;
4. Списак запослених на дан 31. октобар 2020. године;
5. Списак запослених особа са инвалидитетом са степеном и врстом инвалидитета на дан 31. октобар 2020. године;
6. Извештај о пословању за 2019. годину;
7. План пословања за 2020. годину;
8. Извештај о реализацији плана пословања за период јануар - октобар 2020. године;
9. Изјава да ли је предузеће за исте правдане трошкове добило и по ком основу државну помоћ;
10. Подносиоци захтева достављају изјаву о свакој другој de minimis државној помоћи која је предузећу додељена у текућој и претходне две фискалне године;

Пријава са комплетном документацијом подноси се почев од дана објављивања јавног позива на адресу Министарство за рад, запошљавање, борачка и социјална питања, Сектор за заштиту особа са инвалидитетом Немањина 22-26, 11000 Београд,са назнаком „Јавни позив за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2020. години”.

1. **КРИТЕРИЈУМИ ЗА ДОДЕЛУ СРЕДСТАВА И РОКОВИ**

Додела средства предузећу по овом јавном позиву омогућава конкурентније иступање предузећа на тржишту, а као основ за доделу средстава, односно за рефундацију трошкова непосредно повезаних са делатношћу предузећа, узеће се плаћени репроматеријал.

Висина средстава која се додељује предузећу условљена је бројем запослених особа са инвалидитетом на дан 31. октобар 2020. године.

Новооснованим предузећима за професионалну рехабилитацију и запошљавање особа са инвалидитетом којима је решење о издавању дозволе за обављање делатности професионалне рехабилитације и запошљавање особа са инвалидитетом издато у 2019. години, а која испуњавају услове за доделу средстава, максимално се може одобрити 80% припадајућег износа, док се предузећима за професионалну рехабилитацију и запошљавање особа са инвалидитетом којима је решење о издавању дозволе за обављање делатности професионалне рехабилитације и запошљавање особа са инвалидитетом издато у 2020. години, а која испуњавају услове за доделу средстава, максимално може одобрити 60% припадајућег износа.

У разматрање се неће узети непотпуне и неблаговремене пријаве и пријаве поднете од стране неовлашћених лица.

Јавни позив отворен је 5 дана од дана објављивања на сајту Министарства за рад, запошљавање, борачка и социјална питања www.minrzs.gov.rs

1. **ДОНОШЕЊЕ ОДЛУКЕ О ДОДЕЛИ СРЕДСТАВА**

Процену пријава и испуњеност услова за одобравање средстава по овом јавном позиву врши комисија коју решењем образује министар, а према упутству за оцену и вредновање поднетих пријава.

Одлуку о додели средстава по овом јавном позиву доноси министар на основу предлога који сачињава комисија.

Пренос додељених средстава предузећима врши се након доношења одлуке о додели средстава.

|  |  |
| --- | --- |
| **Подносилац пријаве** |  |
| **Датум** |  |
| **Заводни број** |  |

## ОБРАЗАЦ ПРИЈАВЕ

по Јавном позиву за доделу средстава за побољшање услова рада у предузећима за

професионалну рехабилитацију и запошљавање особа са инвалидитетом у 2020. години

## ПОДАЦИ О ПОДНОСИОЦУ ПРИЈАВЕ

|  |  |  |
| --- | --- | --- |
| Назив предузећа | | |
| Седиште | Адреса | |
| Матични број | |  |
| ПИБ | |  |
| Шифра делатности | |  |
| Број наменског подрачуна код надлежне филијале Управе за трезор | |  |
| Директор | |  |
| Телефон/факс/e-mail адреса | |  |

## 2. ПОДАЦИ О ПРИЈАВИ

|  |  |
| --- | --- |
| Врста државне помоћи | de minimis државна помоћ |
| Намена средстава | рефундација трошкова репроматеријала |
| Износ средстава који се потражује |  |

**3. ПРЕГЛЕД ДОСТАВЉЕНЕ ДОКУМЕНТАЦИЈЕ**

|  |  |
| --- | --- |
| 1. | Табеларни преглед реализованих набавки репроматеријала у посматраном периоду, по месецима |
| 2. | Фактуре за плаћен репроматеријал, у периоду од 01. јануара 2020. године до 30. јуна 2020. године |
| 3. | Извод из банке као доказ да су достављене фактуре плаћене |
| 4. | Списак запослених на дан 31. октобар 2020. године |
| 5. | Списак запослених особа са инвалидитетом са степеном и врстом инвалидитета на дан 31. октобар 2020. године |
| 6. | Извештај о пословању за 2019. годину |
| 7. | План пословања за 2020. годину |
| 8. | Извештај о реализацији плана пословања за период јануар - октобар 2020. године |
| 9. | Изјава да ли је предузеће за исте правдане трошкове добило и по ком основу државну помоћ |
| 10. | Изјава о свакој другој de minimis државној помоћи која је предузећу додељена у текућој и претходне две фискалне године |

**ИЗЈАВА ПОДНОСИОЦА ПРИЈАВЕ О ТАЧНОСТИ ПОДАТАКА**

Под пуном материјалном и кривичном одговорношћу тврдим да су достављена документација и сви подаци уписани у ову пријаву потпуни и тачни.

**ПОДНОСИЛАЦ ПРИЈАВЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**